Dobrý deň,
ďakujem za otázku.
Liek Wobenzym nie je liekom 1. voľby pri zápale  ďasien, na to sú vhodnejšie lokálne prípravky, kt. pôsobia v oblasti ďasien. Na ďasná použite HERBADENT Professional bylinný gél na ďasná 25 g. Nanáša sa po vyčistení zubov priamo na ďasná pomocou jemnej zubnej či medzizubn. ej kefky alebo vatovej tyčinky. Bylinný gélový film má dlhotrvajúci ochranný účinok.
Ústa môžete vyplachovať ústnou vodou  CORSODYL 0,1% sol ora 200ml. Podpornou liečbou je cmúľanie pastiliek STREPSILS Plus 24 tvrdých pastiliek. Každé 2 - 3 hodiny sa má nechať pomaly rozpustiť v ústach 1 pastilka. Maximálna dávka je 8 pastiliek počas 24 hodín. Po aplikácii je vhodné 20 minút nejesť a nepiť.
Wobenzym môže byť tiež  súčasťou podpornej liečby pri chronických zápalov tele. Urýchľujú priebeh zápalu a zmierňujú jeho následky, tlmia chorobné prejavy spôsobené škodlivými imunokomplexami vznikajúcimi v dôsledku protilátkových reakcií. Pri akútnych zápaloch sa užívajú – 3x denne 10 tabliet denne po dobu 2 týždňov, pri chronických a opakujúcich sa zápaloch 3x 5 tabliet denne po dobu 3 - 4 týždňov.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77